डिहाइड्रेशन की शिकायत के चलते विनोद खन्ना हॉस्पिटल में भर्ती70 के दशक के बॉलीवुड के सफल एक्टर विनोद खन्ना को मुंबई के हॉस्पिटल में भर्ती कराया गया है।
70 के दशक के बॉलीवुड के सफल एक्टर विनोद खन्ना को शुक्रवार रात को मुंबई के हॉस्पिटल में भर्ती कराया गया है। विनोद खन्ना को डिहाइड्रेशन की शिकायत बताई जा रही है। हालांकि उनके बेटे राहुल खन्ना ने साफ कर दिया है कि चिंता की बात नहीं है, उन्हें जल्द ही डिस्चार्ज कर दिया जाएगा। उन्हें शुक्रवार की रात को गिरगांव में स्थित एचएन रिलायंस फाउंडेशन एंड रिसर्च सेंटर में भर्ती कराया गया था। उन्होंने मीडिया से कहा, ''डैड को गंभीर डिहाइड्रेशन के कारण शुक्रवार को अस्पताल में भर्ती कराया गया। स्थिति तेजी से नियंत्रण में लायी गयी, वह अब काफी बेहतर हैं और डॉक्टर उन्हें जल्द छुट्टी देने पर विचार कर रहे हैं।'' राहुल ने कहा, ''हमारा परिवार अस्पताल में की गई उनकी असाधारण देखभाल के लिए बेहद आभारी है और उनके लिए मिल रही शुभकामनाओं से हम अभिभूत हैं।'' अस्पताल सूत्रों ने भी पुष्टि की कि अभिनेता के स्वास्थ्य में अच्छा सुधार हो रहा है और वह अब काफी बेहतर हैं।
बाॅलीवुड बुलेटिन: महर्षि वाल्मिकी पर आपत्तिजनक कमेंट करने पर राखी सावंत गिरफ्तार, जानिए 4 अन्य खबरें